Урыстәыла аџьынџьуаа рзы асоциалтә ҳа аԥырҵеит
© Sputnik / Томас Тхайцук Человек с ноутбуком
© Sputnik / Томас Тхайцук
Егьырҭ инарываргыланы асистема еиднакылоит аџьынџьуаа рзинқәа рыхьчаразы адыррақәа.
АҞӘА, рашәара 28 - Sputnik. Аҳәаанырцә инхо ацџьынџьуаа адгылара рыҭаразы Иаку акоординациатә центр аус аднаулеит асоциалтә ҳа ҳәа лҳәоит аиҿкаара ахаҭарнак Мира Терада.
"Ҳара ишәыдаагалоит аурыс дунеи аидеиа иадгыло аҳәаанырцәтәылауааи ацџьынџьуааи амаҵзурақәа рызҭало икоммерциатәым аиҿкаарақәеи адукатцәеи ирызку аилыркаага аԥҵара. Аҩбатәи ахырхарҭа – аџьынџьуаа рзы асоциалтә ҳа аԥҵароуп", - ҳәа лҳәеит лара, УА Ауаажәларратә палатаҟны дықәгыло.
Лара лажәақәа рыла, асоциалтә ҳа адунеи зегь аҟны урыстәылаа еидызкыло информациа-рккаратә платформахоит.
"Иара азырхоуп Урыстәыла зхы адызҳәало, егьырҭ атәылақәа рҿы инхо аџьынџьуаа реинырра", - лҳәеит Терада.
Лара иазгәалҭеит асоциалтә ҳа ахархәарала азинтә ҟазшьа змоу азҵаарақәа рыӡбара шалшо.